钦定古今图书集成/明伦汇编/皇极典/第170卷 > 王文录补衍 > 《五运策》吴师道
## 钦定古今图书集成/明伦汇编/皇极典/第170卷 > 王文录补衍 > 《五运策》吴师道

问：“朕闻三微递代，哲后所以承天；五运因循，明王由之革命。或金水而鳞次，应火木以环周。或寅子变正，天人之统斯辨；骊𫘪改色，昏旦之用有殊。兹乃涣汗图书，昭彰历数，受位出震，以迄于今，莫不母子相承，终始交际。然而都君土德，翻乃尚青；天乙水行，宁宜用白？深明要旨，其义何从？若以秦氏霸基，便有符于” 紫色，则魏人鼎足，岂复应于黄星。缅镜前修，又以矛盾。张苍之议，既颇反于公孙；贾傅之谈，复远乖于刘向。子大夫学包群玉，文擅锵金。既听《南史》之篇，方伫东堂之问。详敷事实，靡得浮辞；商确前儒，谁为折衷。

臣闻方圆既阙，帝王斯建，四游将六气交驰，五德与
三微递变。自摄提著纪，出震登皇，循木火而相承，用
骊𫘪而继作。虽复武功文德，揖让干戈，御旒扆以高
居，握图箓而深视，莫不垂天人之统，顺寅子之正，始

美，斯穷奥旨。至若秦居闰位，紫实非正之符；魏得中
区，黄标应星之纪。未有矛盾，允惬随时。汉祖承天，人
多异议。张苍言水，而黑畤方兴；公孙据土，而黄龙复
应。逮二刘之父子，推五运之相沿，较彼前谈，斯为折
衷。臣学非博古，识昧知新，轻陈管穴之窥，猥奉天人
之问。惭惶靡地，悚越兼深。谨对。